winner
ముస్తాక్‌ అలీ టోర్నీలో ఈస్ట్‌ జోన్‌ గెలుపు
ముంబయి: యువ క్రికెటర్‌ విరాట్‌సింగ్‌ మరోసారి సత్తాచాటడంతో ఈస్ట్‌జోన్‌ మరో విజయాన్ని నమోదు చేసింది.దేశవాళీ ట్రోఫీ ముస్తాక్‌ అలీ టి20 టోర్నీలో శనివారం వెస్ట్‌జోన్‌తో జరిగిన మ్యాచ్‌లో ఈస్ట్‌జోన్‌ 8 వికెట్ల తేడాతో గెలుపొందింది.రౌండ్‌ రాబిన్‌ పద్దతిలో జరుగుతున్న టోర్నమెంట్‌లో ఇప్పటి వరకు ఆడిన అన్ని మ్యాచ్‌ల్లో ఈస్ట్‌ జోన్‌విజయం సాధించడం విశేషం.వెస్ట్‌జోన్‌కు చెందిన షెల్డన్‌ జాక్సన్‌ 44 బంతులు ఆడి 52 పరుగులతో హాఫ్‌ సెంచరీ చేయడంతో 5 వికెట్లు నష్టపోయి 149 పరుగులు చేసింది.కెప్టెన్‌ పార్ధీవ్‌ పటేల్‌తో సహా మిగతా బ్యాట్స్‌మెన్‌ ఎవరూ ఆకట్టుకోలేక పోయారు.అనంతరం బ్యాటింగ్‌కు దిగిన ఈస్ట్‌ జోన్‌ కేవలం 13.4 ఓవర్లలో రెండు వికెట్లు కోల్పోయి టార్గెట్‌ను చేధించింది.ప్రత్యర్థి జట్టు పేవల బౌలింగ్‌తో ఓపెనర్‌ విరాట్‌ సింగ్‌ 58 పరుగులు,ఇషాంక్‌ జగ్గీ 56 పరుగులు సాధించారు. 16 పాయింట్లతో పట్టికలో అగ్రస్థానంలో ఉన్న ఈస్ట్‌జోన్‌ ముస్తాక్‌ అలీ టి20 చాంపియన్‌గా నిలిచింది.